འཁྲིད་ཡིག་དམར་མོ་མཛུབ་ཚུག་གི་སྔོན་འགྲོའི་རྣམ་བཤད་
བདེ་ཆེན་ཐར་པའི་ལམ་བཟང་བཞུགས་སོ། །
༄༅། །དཔལ་ལྡན་བླ་མ་དམ་པ་དམིགས་པ་མེད་པའི་ཐུགས་རྗེ་ཆེན་པོ་དང་
ལྡན་པ་རྣམས་ལ་ཕྱག་འཚལ་ཞིང་སྐྱབས་སུ་མཆིའོ།།
བདག་གི་བློ་ཡང་དག་པའི་བོན་ལ་འགྱུར་བར་བྱིན་གྱིས་བརླབ་པར་
མཛད་དུ་གསོལ་ལོ།།
རིང་ནས་ཐུགས་བསྐྱེད་བཟང་པོའི་ལྷ་ཡི་ལམ་ཡངས་པོར།།
བསོད་ནམས་ཡེ་ཤེས་ཚོགས་ཆེན་རྟ་བདུན་གྱིས་དྲངས་པའི།།
བླ་མེད་ཐུགས་རྗེ་སྟོབས་བཅུའི་གཟི་འོད་རབ་འབར་བས།།
གདུལ་བྱའི་བློ་མུན་སེལ་མཛད་དམུ་རྒྱལ་གཤེན་ལ་འདུད།།
གང་ཐུགས་སྤྲོས་པའི་མཐའ་བྲལ་ཀུན་ཁྱབ་ཆེན་པོའི་ཀློང་༎
འགྲོ་ལ་རབ་བརྩེ་མཁའ་ཡི་གླང་པོ་ཆེར་གཡོ་བས།།
བརྒྱད་ཁྲི་བཞི་སྟོང་བོན་གྱི་བདུད་རྩིའི་ཟེགས་མ་ཡིས།།
འགྲོ་བའི་ཤེས་རྒྱུད་ཐ་བ་བརླན་མཛད་གང་དེར་འདུད།།
ཚད་མེད་སྙིང་རྗེས་རབ་དུལ་སྐལ་ལྡན་ཞིང་ས་ལ༎
རྒྱལ་བའི་བཀའ་ལུང་ཟབ་མོའི་ས་བོན་ལེགས་བཏབ་པ།།
68

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
ངེས་འབྱུང་བྱང་ཆུབ་སེམས་ཀྱི་དྲོད་གཤེར་གྱིས་བསྐྱེད་པས།།
རྣམ་དག་བསླབ་གསུམ་འབྲས་སྨིན་གཤེན་རབ་རྣམས་ལ་འདུད།།
སྔོན་བསགས་ཚོགས་གཉིས་ཆུ་གཏེར་འཇིངས་ཟབ་ལས་ཐོན་ཞིང་།།
མཁྱེན་བརྩེའི་ཆ་ཤས་རབ་རྫོགས་ཕྲིན་ལས་འོད་དཀར་གྱིས།།
བློ་གསལ་ཡིད་ཀྱི་ཀུ་མུད་དགའ་ཚལ་བཞད་པའི་གཉེན།།
མཚུངས་མེད་དྲིན་ཆེན་བླ་མ་སྤྱི་བོར་ལན་བརྒྱར་བསྟོད།།
རྒྱལ་བའི་གསུང་རབ་དྲི་མེད་ཟབ་རྒྱས་ཆུ་གཏེར་ཆེར།།
རྣམ་དཔྱོད་བློ་གྲོས་ཡངས་པའི་གྲུ་གཟིངས་རབ་བསྐྱོད་དེ།།
ལེགས་བཤད་ནོར་བུའི་དགའ་སྟོན་ཡོངས་ལ་འགྱེད་མཁས་པ།།
འཇའ་ཚོན་སྙིང་པོ་འཆང་དེ་ནམ་ཡང་བསྔགས་པར་བགྱི།།
དེ་ཡི་ཐུགས་བཅུད་ཟབ་མོའི་དགོངས་དོན་མཆོག།
གྲུབ་ཐོབ་གོང་མའི་ཞལ་གདམས་ཡོངས་ཀྱི་བཅུད།།
སྐལ་ལྡན་མ་ནོར་ལམ་ལ་འཁྲིད་པའི་ཐབས།།
འདིའི་དོན་བདག་གིས་གསལ་བར་ནུས་མ་ཡིན།།
འོན་ཀྱང་རྒྱལ་བའི་གདུང་འཛིན་སྐྱེས་བུ་ཡིས།།
གཞན་ཕན་བསམ་པ་དག་པས་རབ་བསྐུལ་བཞིན།།
ཅུང་ཟད་བླ་མའི་དྲིན་གྱིས་བཤད་པར་བྱ།།
69

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བློ་གསལ་དད་པ་ལྡན་རྣམས་འདིར་འཇུག་རིགས།།
དེ་ཡང་འཇིག་རྟེན་མཐའ་དག་འདྲེན་པ་ཡང་དག་པར་རྫོགས་པའི་སངས་
རྒྱས་དེས་སེམས་ཅན་གྱི་རྒྱུད་ཀྱི་གདུལ་བྱ་ཉོན་མོངས་པ་དང་ཤེས་བྱའི་སྒྲིབ་པ་ཇི་
སྙེད་ཀྱི་གཉེན་པོར། གདུལ་བྱེད་བོན་སྒོ་བརྒྱད་ཁྲི་བཞི་སྟོང་ལ་སོགས་དུ་མ་ཞིག་
གསུངས་པ་ཡང་ཕྱི་ནང་གསང་བ་གསུམ་དུ་འདུས་མོད་ཀྱི། འོན་ཀྱང་འདྲེན་པའི་
གཙོ་བོར་གྱུར་བ་ནི་བོན་སྐུ་ཀུན་ཏུ་བཟང་པོ་སྟེ། དེ་ཉིད་ཀྱིས་རང་བཞིན་ཐུགས་
རྗེས་བྱིན་གྱིས་བརླབས་ནས་བཤད་པ་རིག་པ་ཐབས་དང་རྫུ་འཕྲུལ་གྱིས་བརྒྱུད་
པའི་དོན་གསང་རྒྱུད་ཐེག་པ་ཆེན་པོ་དོན་གྱི་གནས་ལུགས་གཏན་ལ་འབེབས་པར་
བྱེད་པའི་སྡེ་སྣོད་དུ་མ་ཞིག་གསུངས་པ་ལས། འདི་གསང་བ་སེམས་ཕྱོགས་སྐོར་
གྱི་བོན་སྡེ་རྣམས་ཀྱི་དོན་བསྡུས་པ་བྲུ་ཡི་ཨ་ཁྲིད་ཅེས་གྲགས་པ་གྲུབ་ཐོབ་གོང་མ་
རྣམས་ཀྱིས་སྙན་ནས་སྙན་དུ་བརྒྱུད་པའི་གདམས་པ། སྟག་གུ་ཉི་རྒྱལ་ནས་དཀར་
ཁྲིད་དང་དམར་ཁྲིད་གཉིས་སུ་གྱེས་པ་ལས། འདི་དམར་ཁྲིད་ཞལ་རྒྱུན་མ་འཆུག་
པར་ས་སྟེང་འགྲོ་བའི་མིག་གཅིག་རིག་འཛིན་ཀུན་གྲོལ་གྲགས་པའི་བར་དུ་བརྒྱུད་
ཅིང་དམ་པ་དེས་བསྟན་འགྲོ་སྤྱིར་ཕན་གྱི་ལྷག་བསམ་དཀར་པོས་ཡི་གེར་བཏབ་
པའི་འཁྲིད་ཡིག་དམར་མོ་མཛུབ་ཚུག་ཅེས་པ་འདི་ལས། སྐབས་འདིར་སྔོན་
འགྲོའི་ཚིག་བཤད་དད་པའི་འཇུག་ངོགས་ཅེས་བྱ་བའི་དོན་འཆད་པར་བྱེད་པ་
ལ་གཉིས་ཏེ། བཤད་ཉན་གྱི་ཚུལ་ཇི་ལྟར་བྱ་བ། བཤད་པར་བྱ་བའི་གཞུང་དོན་
གཏན་ལ་དབབ་པའོ།།
དང་པོ་ལ་གསུམ་སྟེ། བཤད་ཉན་གྱི་རྟེན་ངོས་བཟུང་བ། བཤད་ཉན་ཇི་
ལྟར་བྱ་བ། བཤད་ཉན་བྱས་པའི་དགོས་པའོ། །དང་པོ་ལ་གཉིས། གང་གིས་གང་
ལ་བཤད་པའོ། །དང་པོ་ནི། འོག་ཏུ་འཆད་འགྱུར་གྱི་བླ་མའི་མཚན་ཉིད་བཅོ་ལྔ་
70

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
དང་། ཁྱད་པར་དམར་བྱང་ལས་བཤད་པའི་ཚ་བ་གསུམ་དང་ལྡན་པ་ཞིག་དགོས་ཏེ།
དེ་ཡང་ཚ་བ་གསུམ་ནི། གདམས་ངག་ཚ་བ། ཐུགས་ཚ་བ། ཞལ་ཚ་བའོ། །གདམས་
ངག་ཚ་བ་ནི། ཤས་ཆེར་སློབ་མའི་རྒྱུད་དང་བསྟུན་ནས་གདམས་པ་གདབ་སྟེ།
གདམས་ངག་མཚང་ཐོག་ཏུ་དབབ་པའོ། །ཐུགས་ཚ་བ་ནི། གདུལ་བྱ་ལ་བརྩེ་བའི་
སྙིང་རྗེ་ཆེ་བ་བུ་གཅིག་གི་མ་ལྟ་བུ་ཞིག་དགོས་ཏེ། གདུལ་བྱ་ཐར་ལམ་ལ་བཀོད་
ནུས་མི་ནུས། བྱང་ཆུབ་ཀྱི་སེམས་རྒྱུད་ལ་ཡོད་མེད་ལ་རག་ལས་སོ། །ཞལ་ཚ་བ་
ནི། སློབ་མ་སྙོམས་ལས་སུ་མི་གཏོང་བར་ཞལ་ཏ་བྱེད་པ་སོགས་ཐབས་སྣ་ཚོགས་
པའི་སྒོ་ནས་ལམ་ལ་བཀྲི་བའོ།།
གཉིས་པ་ནི། འོག་ཏུ་འཆད་འགྱུར་གྱི་སློབ་མའི་མཚན་ཉིད་དྲུག་དང་། ཁྱད་
པར་མཛོད་ལས། སྟོབས་ལྡན་བློ་གསལ་དད་ཆེ་ལ། ཞེས་པ་སྟེ། དེ་ཡང་སྟོབས་
ལྡན་ཞེས་པ། ལུས་ཕྱག་སྐོར། ངག་བཟླས་བརྗོད། ཡིད་བསམ་སྒོམ་ནུས་པའི་
སྟོབས་དང་ལྡན་པའོ། །བློ་ནི། དང་པོ་འཛིན་པའི་བློ་རྣོ་བ། བར་དུ་བསམ་པའི་
བློ་གསལ་བ། ཐ་མ་བསྒོམ་པའི་བློ་བརྟན་པའོ། །དད་ཆེ་བ་དད་པ་གསུམ་མམ་
བཞི་དང་ལྡན་པའོ།།
གཉིས་པ་ལ་གཉིས། བླ་མས་ཇི་ལྟར་བཤད་པ། སློབ་མས་ཇི་ལྟར་མཉན་
པའོ། །དང་པོ་ལ་གསུམ། སྦྱོར་བ། དངོས་གཞི། རྗེས་བྱའོ། །དང་པོ་ནི། བཤད་
པ་པོས་ཀྱང་། འདི་ལྟར་ནམ་མཁའ་དང་མཉམ་པའི་སེམས་ཅན་ཐམས་ཅད་ཐར་
པ་དང་ཐམས་ཅད་མཁྱེན་པའི་གོ་འཕང་འཐོབ་པ་དང་རྒྱལ་བའི་བསྟན་པ་ཡུན་
རིང་དུ་གནས་པར་བྱ་བའི་ཕྱིར་བཤད་པར་བྱའོ། །སྙམ་དུ་ཀུན་སློང་རྣམ་པར་དག་
པས་གཞི་བཟུང་དགོས་ཏེ། སེམས་བསྐྱེད་མདོ་ལས། སེམས་བསྐྱེད་དོན་དང་ལྡན་
པའི་གཤེན་རབ་ནི༎ མཁའ་ལས་ཆར་འབེབས་རྒྱ་མཚོའི་རུ་མ་འདྲ།། ཞེས་གསུངས།
71

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཉིས་པ་ལ་གསུམ། ལུས་དང་། ངག་དང་། ཡིད་ཀྱི་སྤྱོད་ཚུལ་ཇི་ལྟར་བྱ་བའོ།།
དང་པོ་ནི་བཤད་པ་པོས་ཀྱང་ལུས་ཀྱི་མི་དགེ་བ་གསུམ་དང་། ཉལ་བ། ཉན་
པ་པོ་ལ་རྒྱབ་བསྟན་པ། འཁྲས་པ་ལ་སོགས་ལུས་ཀྱི་རྣམ་འགྱུར་མ་དག་པ་རྣམས་
སྤངས་ལ། དག་པའི་སྤྱོད་ཚུལ་སྔགས་བཙུན་གང་ཡིན་གྱི་ཆ་ལུགས་དང་ལྡན་པར་
བྱས་ལ་བོན་བཤད། གཉིས་པ་ནི། ངག་གི་མི་དགེ་བ་བཞི་དང་། གླུ་སྒྲུང་། བྲེ་
མོའི་གཏམ། མ་བཤད་ལོག་བཤད་ཧ་ཅང་བཤད་ཐལ་བ་ལ་སོགས་སྤངས་ནས།
གཞུང་གི་དགོངས་དོན་ཁྲོལ་བ། གཙང་ལ་ཞིབ་པ། སྡེབ་སྦྱོར་ལེགས་པ། ཚིག་
དོན་འབྲེལ་ཆགས་པར་བཤད། གསུམ་པ་ནི། ཡིད་ཀྱི་མི་དགེ་བ་གསུམ་དང་།
ཡངས་རྩེ་ལས། རྙེད་དང་བཀུར་སྟི་མི་རྙེད་དང་།། བདེ་དང་སྡུག་བསྔལ་བསོག་
འཇོག་དང༌།། སྙན་དང་མི་སྙན་བསྟོད་སྨོད་པའི།། འཇིག་རྟེན་དྲེགས་པའི་བོན་
བཅུ་སྤང་།། ཞེས་པ་རྣམས་སྤངས་ནས་ཉན་པ་པོའི་ཤེས་རྒྱུད་གྲོལ་བ་དང་། སངས་
རྒྱས་ཀྱི་བསྟན་པ་ཡུན་རིང་དུ་གནས་པར་བྱ་བའི་ཕྱིར་བཤད་པའི་སེམས་བསྐྱེད།
གསུམ་པ་ནི། བཤད་ཉན་གྱི་བྱ་བ་རྫོགས་ནས། དེ་ལྟར་གྱི་དགེ་བའི་མཚོན་ནས་
དུས་གསུམ་གྱི་དགེ་བ་ཐམས་ཅད་སེམས་ཅན་རྣམས་སངས་རྒྱས་པའི་ཕྱིར།
ཆུབ་ཀྱི་ས་ལ་བསྔོ་བ་རྣམ་པར་དག་པའི་རྒྱས་གདབ་པར་བྱ་སྟེ། སྡུད་པ་ལས། ཟད་
མེད་དབྱིངས་སུ་མི་དམིགས་བསྔོས་བྱས་ན། བླ་མེད་རྫོགས་པའི་འབྲས་བུ་ཐོབ་
པར་འགྱུར། ཞེས་གསུངས་སོ།།
བྱང་
གཉིས་པ་ལ་གསུམ། སྔོན་འགྲོ། དངོས་གཞི། རྗེས་བྱའོ། །དང་པོ་ལ་གསུམ།
དཀོན་མཆོག་ལ་སྐྱབས་སུ་འགྲོ། བྱང་ཆུབ་ཏུ་སེམས་བསྐྱེད། སྣང་བ་དག་པར་
སྦྱོང་བའོ། །དང་པོ་ནི། སེམས་ལུང་ལས། ལས་རྣམས་གང་ལ་འཇུག་པའི་ཐོག་
མ་རུ།། ཡུལ་གཉིས་དྲན་པའི་སྟོབས་ཀྱིས་བསྐུལ་བཏབ་ནས།། གཡུང་དྲུང་གནས་
72

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
བཞིར་སྐྱབས་སུ་མ་སོང་ན།། བདུད་དང་མུ་སྟེགས་འཁོར་བའི་བསླུ་བྲིད་འབྱུང་།།
ཞེས་བོན་ཉན་པ་པོས། ཐོག་མར་ཡུལ་མཆོག་གནས་བཞི་ལ་སྐྱབས་སུ་མ་སོང་ན།
དགེ་བ་མཐར་མི་ཕྱིན་ཅིང་བར་ཆད་ཀྱི་དབང་དུ་འགྲོ། དེ་བས་ན་ཚེ་འདི་དང་
ཕྱི་མ་གཉིས་ཀའི་རེ་ས་བླ་མ་དཀོན་མཆོག་མ་གཏོགས་གཞན་སུ་ཡང་མ་མཆིས་སྙམ་
པའི་དད་པ་ལྷང་ལྷང་བ་ཞིག་བྱས་ལ། ཡུལ་མཆོག་རྣམ་པ་བཞི་བདག་གཞན་
སེམས་ཅན་རྣམས་ཀྱི་མགོན་སྐྱབས་སུ་མདུན་གྱི་ནམ་མཁར་མངོན་སུམ་དུ་བྱོན་
པར་བསམ་ན། ངོ་བོ་ཉིད་དུ་ཡང་བཞུགས་པ་ཡིན་ཏེ། རྣམ་རྒྱལ་ལས། གང་ཞིག་
མོས་པས་ཡིད་བྱེད་པ། དེ་ཡི་མདུན་དུ་གཤེན་རབ་བཞུགས།། ཞེས་གསུངས། དེ་
ནས་སྐྱབས་འགྲོ་བཞི་སྐོར་ལྟ་བུ་འཕྲེང་བ་ལ་བརྩིས་ཏེ་ཉེར་གཅིག་གམ་བརྒྱ་རྩ་
བརྒྱད་ལ་སོགས་གང་འགྲུབ་བརྗོད། གཉིས་པ་ནི། སེམས་ལུང་ལས། སེམས་བསྐྱེད་
སྔོན་དུ་མ་བསྐྱལ་ཞིང་སའི་རྒྱུ་བརྗེད་འདྲ། ཞེས་བོན་ཉན་པ་པོས། དང་པོ་བྱང་
ཆུབ་ཏུ་སེམས་མ་བསྐྱེད་ན་བོན་གྱི་སྒོར་འཇུག་ལོ་བྱས་ཀྱང་སངས་རྒྱས་ཀྱི་འབྲས་
བུ་མི་ཐོབ་སྟེ། དཔེར་ན་ས་བོན་བརྗེད་པའི་ཞིང་སར་སོ་ནམ་བྱེད་པ་དང་འདྲ།
དེ་བས་ན། འདི་ལྟར་ནམ་མཁའ་དང་མཉམ་པའི་སེམས་ཅན་ཐ་ན་འབུ་གྲོག་མ་
གཅིག་ཡན་ཆད་རང་གི་ཕ་མར་མ་གྱུར་པ་གཅིག་ཀྱང་མེད་པས། འདི་རྣམས་འཁོར་
བའི་གནས་ངན་འདི་ལས་བསྒྲལ་བའི་ཕྱིར་དུ། བདག་གིས་བོན་འདི་ཉན་ནས་
ཉམས་སུ་བླང་སྟེ་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་མྱུར་བ་ཉིད་དུ་
འཐོབ་པར་བྱའོ། །སྙམ་དུ་ཀུན་སློང་རྣམ་པར་དག་པས་གཞི་བཟུང་། དེ་ཡང་སྤྱིར་
བོན་འཆད་ཉན་སྒོམ་བསྒྲུབ་ལ་སོགས་ཐ་ན་ས་ལེ་འོད་ཚར་གཅིག་འདོན་པ་ཡན་
ཆད་ཀུན་སློང་འདི་ལྟ་བུས་ཟིན་པར་བྱེད་པ་གལ་ཆེ། དེང་སང་གི་གང་ཟག་རྣམས་
ལ་དགེ་བ་བསྒྲུབ་འདོད་ཀྱི་བློ་མི་སྐྱེ། སྐྱེས་ཀྱང་ཚེ་འདིར་ཟས་ནོར་དང་། སྙན་
73

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གྲགས་ཐོབ་པར་འདོད་པ། རྐྱེན་ངན་དང་ནད་གདོན་ཞི་བར་འདོད་པ་ལ་སོགས་
ཚེ་འདིའི་འདོད་པའི་རྗེས་སུ་བསམ་པ་ཤོར་ནས་ཐར་པའི་རྒྱུས་དབེན། འགའ་
རེས་འཁོར་བ་བློས་མི་ཐོང་བར་ཕྱི་མར་ལྷ་མིའི་བདེ་འབྲས་ཐོབ་འདོད་ཀྱི་བསམ་
པ་བསྐྱེད། གལ་ཏེ་འཁོར་བ་ལས་ཐར་འདོད་ཀྱི་བསམ་པ་རྒྱུད་ལ་སྐྱེས་ནའང་རང་
ཉིད་གཅིག་པུ་ཞི་བདེ་དོན་གཉེར་བྱེད་པ་མང་། དེ་བས་ན་དེ་ལྟ་བུའི་སྒོ་ནས་དགེ་
བ་བྱས་ཀྱང་སངས་རྒྱས་ཐོབ་པའི་རྒྱུར་འགྲོ་དཀའ་བས་ན། རང་རྒྱུད་ལ་བརྟག་
ནས་ཀུན་སློང་དེ་ལྟ་བུར་གྱུར་འདུག་ན། ཀུན་སློང་ནན་གྱིས་བསྒྱུར་ནས་བྱང་ཆུབ་
སེམས་ཀྱིས་ཟིན་པར་བྱ་སྟེ། སུམ་བརྒྱ་པར། ཟང་ཟིང་འཁོར་གཡོག་སྙན་གྲགས་
ལ་སོགས་དང་།། ལྷ་མིའི་བདེ་བའི་དོན་དང་རང་ཉིད་ཀྱི།། བྱང་ཆུབ་འདོད་མིན་
འགྲོ་ཀུན་དྲངས་པའི་ཕྱིར།། ཞེས་གསུངས། དེས་ན་སྙན་རྒྱུད་རིག་པ་གཅེར་མཐོང་
ལས། སྦྱོར་བ་སེམས་བསྐྱེད་ཀྱིས་ཟིན་པ། དངོས་གཞི་སེམས་བསྐྱེད་དང་འདྲེས་
པ། རྗེས་ལ་ཐུན་སྐབས་སེམས་བསྐྱེད་ཀྱི་ངང་ནས་བསྔོ་བ་བྱེད་པའོ། །ཞེས་གསུངས་
པ་ལྟར། དགེ་བ་གང་ཡང་བྱང་ཆུབ་སེམས་ཀྱིས་ཟིན་པར་བྱེད་པ་ནི། གནད་དམ་
པ་ཡིན་ནོ། །གསུམ་པ་ནི། སེམས་ལུང་ལས། སྣང་བ་དག་ན་ཟབ་མོ་མཐོང་། ཞེས་
བོན་ཉན་པ་པོས། གནས་དང་བླ་མ་དང་། མཆེད་གྲོགས་ཕན་ཚུན་ཐ་མལ་གྱི་སྣང་
བ་འདི་ལྟ་བུ་མ་ཡིན་པར། རང་སྣང་དག་པའི་སྐུ་དང་ཞིང་ཁམས་ཀྱི་རང་བཞིན་
དུ་གསལ་གདབ་ལ་བོན་ཉན་དགོས་ཏེ། དེ་ཡང་གནས་གཡུང་དྲུང་རིན་ཆེན་གཏམ་
པའི་ཕོ་བྲང་།། བླ་མ་གྱེར་སྤུངས་དྲན་པ་ནམ་མཁའ།། འཁོར་རིག་འཛིན་མཁའ་
འགྲོ་དཔའ་བོ་དཔའ་མོའི་རང་བཞིན་དུ་གསལ་གདབ། དེ་ལྟར་གསལ་གདབ་
པ་བཞིན་དུ་ཡིན་ཀྱང་ཡིན་ལ།། དེའི་འདུ་ཤེས་ཀྱང་འཇོག་དགོས་ཏེ།། གསང་རྒྱུད་
ཐེག་པ་ཆེན་པོའི་བརྒྱུད་པ་འཛིན་པའི་བླ་མ་དེ་སངས་རྒྱས་དངོས་ཡིན་པ་སངས་
74

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
རྒྱས་ཉིད་ཀྱིས་ལུང་བསྟན་པ་ནི། ཁྲོ་རྒྱུད་ལས། གསང་རྒྱུད་ངེས་པ་ཆེན་པོ་འདི།།
རང་གི་རིག་པས་རྟོགས་གྱུར་ནས།། གཞན་ལ་སྒྲོགས་པར་གང་འགྱུར་བ།། དེ་ནི་
སྟོན་པ་ཀུན་བཟང་སྟེ།། ཞེས་གསུངས། རང་རེ་བོན་ཉན་པ་པོ་རྣམས་ཀྱང་། གཞི་
བདེར་གཤེགས་སྙིང་པོ། རྟེན་མི་ལུས་རིན་ཆེན། རྐྱེན་དགེ་བའི་བཤེས་གཉེན།
ཐབས་དེའི་གདམས་ངག་གིས་ཟིན་པས་ན། རྒྱུའི་གཤེན་རབ་བམ་མ་འོང་པའི་
སངས་རྒྱས་ཡིན་ཏེ། ཁྲོ་རྒྱུད་ལས། དེ་ཉིད་རིག་པས་བརྒྱུད་ནས་ནི།༎། འདི་ལ་སྤྱད་
པར་གང་འགྱུར་བ། · རིག་པ་འཛིན་པའི་གཤེན་རབ་ཡིན།། ཞེས་གསུངས། གཉིས་
པ་ལ་གསུམ། ལུས་དང་། ངག་དང་། ཡིད་ཀྱི་སྤྱོད་ཚུལ་ཇི་ལྟར་བྱ་བའོ།།
དང་པོ་ནི། ཡངས་རྩེ་ལས། ཞྭ་གྱོན་ཟུར་བསྟན་དཀྱིལ་ཀྲུང་དང་།། རྐང་རྐྱོང་
གཞོག་བསྙེལ་འཕྲེད་ཉལ་དང་།། ཁ་སྦུབ་ས་རིས་རྡོ་མཁར་བརྩིག །མཐོ་ས་རྒྱང་
ཉན་ཕྱག་མི་འཚལ།། མཚོན་འཁར་མགོ་འཕུར་ལ་ཐོད་བཅིང་༎ བྱ་བྱེད་མང་དང་
རྒྱང་མིག་བལྟ༎ དྲེགས་པས་ཉན་པ་དོན་ལ་འགལ།། ཞེས་པ་རྣམས་དང་ལུས་ཀྱི་
མི་དགེ་བ་གསུམ་སྤང་ནས། ལུས་དགེ་བ་གསུམ་དང་འབྲེལ་བར་དཀྱིལ་ཆུང་ངམ་
པུས་བཙུག་ཐལ་སྦྱར་དུ་ཉན་པའོ། །གཉིས་པ་ནི། སྔ་མ་ལས། འདྲི་བ་མེད་པ་གླེང་
སློང་དང་།༎ ཤབ་ཤིབ་སྒེར་གཏམ་བཅོལ་